
O Volapükaflens Valöpo! 


Tidodem tiädü : „Volapük pro Alan” pefidunon anu. Stanon pleidiko su 
Volapükapads Bevüresoda. Pevobädon ünü muls za fols. Binädon me fospik, pron 
Volapüka, lärnods degfol, kik Volapükik tradutodas, vödalised (pük netik) => Volapük 
e Volapük -> (pük netik). Petraduton ini püks : Linglänik, Fransänik, Deutänik, 
Spanyänik, Litaliyänik, Nedänik, Portugänik. 


Ekö tradutod fospika: 


„Volapük äbinon pük balid bevünetik ad pagebön da vol. Pedatüvöl ünü yel 1879 fa 
Johann Martin Schleyer e tikamagot ästäänükon oki vifiko in läns mödik. Pük 
mekavik dalabon buädis mödik tefü püks netik. Kanon binön nedöfik ma sien, das 
nenomots kanons pasäkibön. Ekö nügiv ela Schleyer e Volapük ebinon fiedik ai tefü 
dialat. Ünü yels luldeg pos datüv ona, pük pärevidon sekü prinsips Datuvala fa sanan 
Nedänik, nemü Arie de Jong, ed evedon stum kuratikün -tima anuik. Do stab 
Volapüka binon püks cifo Yuropiks, atos no klülados pö logot balid. Volapük pubon 
äs pük neudik e dalabon gramati mu kuratiki. Kurat ona binon soiko, das yöds kanons 
pubön ma leod seimik in set nen perön tefi bevü ods. Buäd at fruton vemo tefü 
poedots, samo. 


Tidodem at padedieton stababumäda püka. Nen sevön vio jäfidon Volapük, 
studan no kanon dasuemön mögodi ona. Vödastok in dil balid at pemiedükon vemo. 
Kod atosa binon ad vitön suki laidik in vödaliseds, bi vöds pegeböl pagebons suviküno 
e studan kösömon oki vifiko ad gebön onis. Vödastok smalik at saidon ad dajonön 
gramati Volapüka. Posä erivon noli gudik stababumäda Volapüka, studan okanon 
fasiliko fovön ad studön vödastoki veitikum. 


Spelabo odavedükon tidodem at suemi diala, kel älanälükon eli Johann 
Martin Schleyer bü yels so mödiks ed otuvon flenis nulik pro Volapük.” 


Valikosi Gudikün Oles ed Olikanes 

PÜK BEVÜNETIK PRO ALAN - MÖG U DRIM-LI? 





Äsä ejonüloy osi bü nelunüp, püks mekavik binons cifo püks su 
kuliv Yuropik pestaböl. Ab Yurop jenöfo binon dil smalik vola lölik. 
No kanoy noön, das flun ona ebinon gretik, ab ven betikoy jafi püki 
mekavik pro alan, pük somik söton binön noe pro Yuropänans, abi pro 
lödanef tala lölik. Binos-li mög, u te drim, keli no kanoy vobädön? 


Lindän, Frikop e Tsyinän binons kontinäns gretik, kelis mutoy 
tikädön in tef at. Verato Lindän ya dalabon soti püka somik, sevabo: 
eli hindiy ad balön läni legretik at in tef pükik. Ab fümiko no binon 
pük pro alan su talaglöp. 1 Tsyinän dalabon penäti patik, kel balon 
spikanis pükas e dialegas difikas, ab id at no lönedon pro alan. 


Tuvedot soelik binon ad jafön püki lölöfiko nuliki, keli alan 
muton lärnön - somo alan obinon leigan. Täno no kanoy plonön, das 
pük somik proon püki u kulivi patiki. 


Hiels „Platon” e Leibniz” ilaboms tikamagoti sümik. Ma oms, 
pük bevünetik mögädik söton binön lölöfiko neudik. Äviloms givön 
tonode valik siämi patik. 


Ma oms, samo, tonod „A” sinifon uti, kel binon gretik/nämik; 
tonod „I” votaflano sinifon uti, kel binon smalik/fibik; tonod „U” 
sinifon uti, kel binon bapik/vetik; tonod „K” sinifon uti, kel binon 
solidik/sägik; tonod „L” sinifon uti, kel binon flumik/sofik e tonod 
„R” sinifon uti, kel binon noidik/vifik, e r. 


Jenöfo mutoy givön tonode alik kalieti patik, kel pladulon oni. 
Samo : tonods „K + A” sinifons bosi, kel binon solidik e nämik; 
votaflano : „R + U” notodon utosi, kel binon noidik e bapiki. Ats 
binons klüliko suemods mu valemiks, ab pükasit su stab somik olofon 
püki lölöfiko neudiki, e bi pladulon tonodapüki, keli kanoy i spikön i 
penön nendemü pük u kuliv patiks. 


Edunoy-li jünu sperimäntis su stab at? 

POEDOT SUVO (AB NO AIl) RIMIK 





Ün del seimik reg golom ve süt. 

Pöfikan begom ome limuni; 

Ab reg egivom ome nosi. 

Vokädom pöfikan: „O Mayed Orik!” 
Binobs alans sons Goda Nämädik! 

Seko binobs blods; blods diloms dalabis. 


Reg golom vifiko mane vo pöfik, 

E givom ome könädi goldik. 

„Ab no binos mödikos de reg ad blod,” 
Pöfikan sagom rege fulü tod. 

„Ab labob blodis so mödikumis 

Ka fe dalabob ya könädis!” 

Gespikom reg at sagatik. 


M h M h M h M e M e e e 
GIVIÄL E FOPÄL 


Giviälan lü mens defädik, Stirädan devegom nen kompad 

Givom ones moni lemödik. Kodü kuds fefikün ninü lad. 
Pöfikanes fe daem, Pla lüköm in Yapän, 
Famülanes ya faem. Ekö om in Lapän! 


Giviälan et lü mens defädik. Stirädan at fopik nen kompad. 


Mo e M M e e e e o h e e 
VIKODANS ALSOTIK 


Utans vikodons, kels kredons, das kanons dunëön osi. Utan no 
elärnon lärnodi balid lifa, kel, aldeliko, no vikodon dredi. 


(Hiel Ralph Waldo Emerson) 

HÜASEN 
Fa hiel Hasse Zetterström 


Hüasen ästanon su boed bevü flors votik in 
selidöp smalik. No lölöfiko ifloron; no äkanoy logön 
kuratiko uti, kel ävilon vedön, ab läf in skal äbinon gretik 
ed äsvelon. Sab nemödik saba braunik äzüön oni. 


Ästunidob tulipis, diantis, rosadis äsi lazali redik 
- igememob lekanoti labü nem ot -> lazal vietik, e fo on 
laspid vo jönik dolagöl. 


In bäset äbinon i pampeluts gretik e yeloviks; 
lorkid vietik in vasod äklienon dono, e zänodü glun 
ästanon tüb labü pods redik. 


Kömof jiselidöpan. Toenon kädöm su dünetatab. 
Äbinos ai otos ven man vilom remön flori. No sevom uti, 
keli vilom remön. No kanom sludön in tef at, ab egetöl 
fino päkili lunik vietik me kläm löpo pefimüköl e dono ini 
punil pezütülöl ad kipön löloti kobo, senom, das at no 
äbinon flor, keli ävilom jenöfo remön. 


Poso espatom, boso petöböl, ve süt. In logs 
alikanas reidom: ekö man, kel eremom flori! Klüliko pro 
läd, pro matan oka u pro matirajanan oka, u ba pro mot 
oka - no! üfo binonöv päkil neveütik, no plu ka flored - 
u pro matan seimana — 


Dönu elogedob hüaseni smalik, ed eremob oni. 
Äbinon pülik. Ba hüasen klada telid se selidöp klada 
telid. Valikos pagredon in vol at. 

Egetob flori, kobü skal, sab e läf, me papür vietik 
pevilupöli, ko kläm löpo. Täno egolobs domio, ob e 
hüasen smalik oba. Ämutob i polön mapi e stafi, ab 
edunob somo ad no leadön falön flori. Kipölo skali in 
nam oba, ämeditob dini: binol drefäb utosa, kelosi 
lanavans nemons dränäli nentäläktik, tikodükama teik. 
Flor at etikodükon ole, das sötol remön oni. Eyilidol 
blufode, ed anu kofon oli flor dis papür vietik labü kläm löpo. 
Ya dalabol floris tefädiko mödikis: tulipis, violis äsì lazali redik. 
Ba binon florüp, keli ejänälon oli. Mens vedons so selediks ünü 
säsun at. Hüasen - benö! Spelabo ofredükon seimani. Ba 
dalabon senäli anik — 

Täno hüasen päpladon su tab smalik in fenät. Ästanon us bevü 
lazal redik e kaktud bäldik lunedik e vemo noubik. Mogolölo, 
ililob taspiküli nonik flanaü kompenanas. 


AE E e E a, E E E 


Mödikos ijenon dü neit et. Mäpet medü nam düfik ä 
kruäl irivon tatis püdik. Mens pädeidons, nafs päsädons, e su süts 
e vegs äbinons i dremäl, i jek. Kisi ijenon-li? E kisi öjenon-li 
plu? 


Valikos päkonos obe, verätiko e kuratiko, me bokül flanü 
bed oba. Te äzesüdos obe ad premön knopi. 


Sol änidon e päfläkon in lok, e zänodü stral solik at 
älogob hüaseni smalik. Ifloron. Ijenos atos igo dü neit at 
miserabik e kruälik. Florem vetik äklienon lü bleds müdik e 
grüniks. Vio äbinon jönik e yunik — nulan neita at. Äsmeilob 
benosmeli ona, so feiniki e svidiki, kel änunodon tefü vol 
nenstenik e jönikün. 


Älülogedob lü flor, täno — no sevob vio — ärivon obe vöds: 
blebolös takädölo e meditolös verati, das OB binob. OB binob 
in flor, in lit, in ol it — OB binob. 


Vol egalikon lo göd nulik, too lo dremäl ot, lo däsper ot e 
lo lied ot. Lilob vögi, kel yamon: 


„Ad kis veütons-li steifüls obas? Kisi dunön-li? Kis 
kanos savön obis?” 


„Kisi dunön-li? Vol at no duton ole, ab dabinon vol, kel 
binon ola, kel duton ole. Dedietolöd vobode ola, dunolöd söti 
ola. Atosi okanol dunön fümo. No saidos-li? In stad ola, in 
volola. Nekälolöd votikosi.” 


Emogolon — ab ven erivon ti zänodü xänöma, emaifükob 
viläliko yani oba, ed evokädob: 


»Nog din bal — remolös ole hüaseni, hüaseni verik liföli. 
Kanon tidön ole mödikumosi ka ob. Sevon, e binon!” 


C E E E E E E E E 


KUN MAGIFIK 
Kun in Laustralän Sulüdik eprodon liätis baltumvel 
miliga ünü del bal, kel binon reaf netik! 
DÖ VOB E DATUVOTS 


Neai edunob seimosi völadik fädo, ni etüvob datuvotis 
obik seimik fädo; pedatuvons dub vob! 


(Hiel Thomas Alva Edison) 

KIKODO „ZI” - E NO .JV”-LI? 





Mens muik, kels plidons glokis, baicedons, das numats Romänik 
binons deköfiküns su plens glokas, ab föro enulälol kikodo geboy-li 
„IIP pla „IV” geböfik? 


Flen obik etuvom nuni dö dinäd at me Bevüresod. Dabinons 
teorods mödik. Odajonob teorodis cifik dono. 


Teorod balid mobon, das geb foma „IIII” sekon de dalestim tefü 
god Romänik, hiel Iuppiter. ,„U” Romänik päpenon „V”, sekü kod at 
„IV” = „IU” - tonats tel balid vöda „IUPPITER”. Moboy, das no 
äviloy gebön brefodi nema Goda su plens glokas! 


Teorod telid binon plagikum. Tefon prodami numatas pro gloks 
ün tims pasetik. Fomots, kelis ägeboy ad gifön numatis prodons stafi 
lunik zänodik laböli „I dekna, „V” telna e „X” telna su flan alik. 
(Neodoy „I” teldekna, „V” folna e „X” folna ad jafön numatis valik 
glokaplena, if geboy „IIII”’” as „4°). Demü atos, geb foma „IIT 
äfasilükon pubodi gifik. 


Teorod kilid lesagon, das geb foma „IIII” tefon gemagöfi. Visü 
numat „IMIP binon numat „VIII. Geb foma „IV” distukon gemagöfi 
glokaplena, bi „VIII” binädon me liuns vidik fol, ab „IV” labon liunis 
vidik te telis. Geb foma „III dönustanükon gemagöfi! 


Teorod pluik tefü gemagöf binon balugikum. If geboy „III 
pla „IV”, laboy numatis fol, kels labons te eli „I” folna, kels labons eli 
„V” ifolna, kels labons eli „X” folna. Cedü ob, teorod gudik! 


Teorod finik ye binon balugikün. Mens, kels estudons penädis 
su mebamals stonik, e r. etüvons, das dü timed klatädik, Romänans 
ägebons suvo, igo suviküno, fomi „IIT’! 95% tümaglokas labons fomi 
si”: Gloks balid laböl fomi „IV” bo äbinons uts, kels ägebons 
baliko siti tonodama pänemöli „Tonodam Romänik”. Sit at ägebon 

klokis tel — kloki smalik malöl „I” e kloki gretik malöl eli „V”. No plu 
ägeboy siti somik pos tumyel degjölid. 


Cedü ob, verat bo binon kobot teorodas tefü fom rigik Romänik, 
gemagöf e fasilükam puboda gifik. 


Too, pötü matedadätazäl obsik, jimatan oba äremof obe gloki 
jönik stülü glok vönik labü vöds : „Colonial Clock Co. 1870”. 
(Glokafiam Kolunänik, 1870) su plen. Süpädiko labon fomi „IV”! 
Binon glok balid labü fom somik, keli seimüpo elogob. Kanon-li 
reidan seimik plänön obe dinädi at? 


(ZE E E E E E E E E E E a 3 


VÖDS SAPIK 


Vol binon klöpik, e top, kel jinon äs finod, suvo binon te prim. 
(Ma jiel Ivy Baker Priest) 


Man kanom dufalön mödikna, ab no binom dufalan jüs primom 
ad blamön votikani. 


(Z 2 a a RR R R I 
ZIF GUDIKÜN-LI? 


El „Göteborg” binon zif telid Svedäna, ab dalabon pofi gretikün in 
Skandinän. Zif at panemon : „Little London” (= Londonil). 


i 
I dalabon musedis e teatis mödikis. Plödü Mused Lekanas in el 
”"Götaplatsen” stanon magot famik fa hiel Carl Milles, sevabo: el 
„Poseidon.” 


Els Göteborgans ed els Stokholmans blöfädons ai tefü zif kinik binon 
gudikün. 


